Author: Juraj Kalnicky
Last saved by: katarina.camborova

2010-17413/39336:1-061

Správa zo zahraničnej pracovnej cesty
1.	Účastníci ZPC:
Titul, meno a priezvisko: | JUDr. Dagmar Hupková

Pracovisko:

Sekcia medzinárodnej spolupráce  
MŠVVaŠ SR, Stromová 1, 813 30 Bratislava

Pracovné zaradenie: | generála riaditeľka sekcie
Znalosť jazykov: | anglicky, nemecky

Ďalší účastník:

Ing. Katarína Čamborová 
Sekcia medzinárodnej spolupráce MŠVVaŠ SR, Odbor bilaterálnej a multilaterálnej spolupráce a programov

Pracovné zaradenie: | hlavný radca
Znalosť jazykov: | maďarsky, nemecky, rusky, anglicky - pasívne
2.	Zahraničná pracovná cesta:
Štát: | Rumunsko; Maďarsko
Mesto: | Nadlak; Segedín
Vykonaná v dňoch: | 28. - 30. októbra 2010

Prijímajúca organizácia:

Školské stredisko Jozefa Gregora Tajovského, P-ta UNIRII č. 2; 
315500 Nadlak, župa ARAD
Demokratický zväz Čechov a Slovákov v Rumunsku, str. Independetei 36; 315500 Nadlak, župa ARAD

Účel cesty: | pracovné rokovania s predstaviteľmi krajanských škôl a krajanských organizácií v navštívenej oblasti, ako aj prítomnými zástupcami partnerského Ministerstva vzdelávania, výskumu a mládeže Rumunska o ďalšej spolupráci,
Spôsob financovania: | mimoriadna pracovná cesta bola realizovaná na náklady MŠVVaŠ SR
3.	Rámcový program pobytu:

28. 10. 2010
štvrtok

dopoludnia odchod z Bratislavy do Segedínu/AUS, 
príchod do Segedínu vo večerných hodinách, ubytovanie v hoteli Novotel, Maros utca 1, 6721 SZEGED,

29. 10. 2010
piatok

ráno odchod do Nadlaku 
po príchode do Nadlaku prijatie v priestoroch Demokratického zväzu Čechov a Slovákov v Rumunsku, pracovné rokovania s predstaviteľmi zväzu za účasti zástupkyne Ministerstva vzdelávania, výskumu a mládeže Rumunska, pani Vieroslavy Timárovej a poslanca Rumunského parlamentu, pána Adriána Miroslava Merku 
prijatie v budove Školského strediska Jozefa Gregora Tajovského za účasti pedagogického zboru a absolventov školy ako aj jej súčasných žiakov a ich rodičov
účasť na slávnostnej akadémii školy pri príležitosti 65. výročia založenia slovenskej strednej školy v Nadlaku, v rámci oficiálnej časti programu vystúpenie generálnej riaditeľky sekcie medzinárodnej spolupráce, pani Dagmar Hupkovej a slávnostné odovzdanie daru ministra školstva, vedy výskumu a športu SR, Eugena Jurzycu riaditeľke školy pani Nikolete Husárikovej
vo večerných hodinách po skončení slávnostného programu odchod do Segedínu, hotela Novotel

30. 10. 2010 sobota | v ranných hodinách odchod zo Segedína do Bratislavy
4.	Stručný priebeh rokovaní
Prijatie na Demokratickom zväze Čechov a Slovákov v Rumunsku (DZČS), kde sa uskutočnili pracovné rokovania s pánom Pavlom Hlásznikom, predsedom školskej komisie zväzu a pani Biankou Máriou Unc, generálnou tajomníčkou zväzu za účasti zástupkyne Ministerstva vzdelávania, výskumu a mládeže Rumunska, pani Viery Timárovej poslanca župy Arad v Rumunskom parlamente, pána Merku k otázkam prebiehajúcich vzdelávacích aktivít pre žiakov, študentov ako aj aktívnych pedagógov základných a stredných škôl s finančnou podporou z MŠVVaŠ SR v tomto roku. Z pohľadu predsedu školskej komisie DZČS boli ocenené vzdelávacie programy pre učiteľov, ktoré sa uskutočnili v Nadlaku a dali tak možnosť účasti väčšiemu počtu učiteľov. Mnohí mali príležitosť prvý krát absolvovať školenie v slovenskom jazyku počas svojej pedagogickej praxe. 
Program návštevy pokračoval v priestoroch Školského strediska Jozefa Gregora Tajovského za účasti pedagogického zboru školy, absolventov, žiakov a ich rodičov, ako aj učiteľským kolektívom pod vedením pani riaditeľky Nikolety Husárikovej. Pri tejto príležitosti boli podpísané zmluvy o spolupráci so slovenskými školami v MR, ktoré zastupovali ich riaditeľky Zuzana Medveďová/Sarvaš a Zuzana Lauková/Slovenský Komlóš. Podpísaný bol aj dokument o odovzdaní multimediálneho zariadenia pre učebňu, ktoré poskytlo MŠVVaŠ SR. 
Návšteva delegácie MŠVVaŠ SR prispela k upevneniu postavenia Školského strediska Jozefa Gregora Tajovského v regióne. Za rumunskú stranu sa podujatia zúčastnil štátny tajomník Ministerstva vzdelávania, výskumu a mládeže Rumunska. Slávnostné podujatie bolo sprevádzané zástupcami regionálnych rozhlasových a televíznych štábov.
V diskusii s učiteľmi boli pozitívne hodnotené vzdelávacie pobyty pre žiakov a pedagógov na Slovensku s finančnou dotáciou MŠVVaŠ SR, ktoré sa stali veľmi vyhľadávané a prispeli k zvýšenému záujmu o štúdium na slovenskej sekcii školy. 
Slávnostná akadémia školy pri príležitosti 65. výročia založenia slovenskej strednej školy v Nadlaku sa konala v priestoroch kultúrneho domu. V rámci oficiálnej časti programu odzneli slávnostné príhovory pozvaných hostí. Generálna riaditeľka sekcie medzinárodnej spolupráce, pani Dagmar Hupková pozdravila slávnostné zhromaždenie v mene ministra školstva, vedy výskumu a športu SR, pána Eugena Jurzycu a oficiálne odovzdala multimediálne zariadenie učebne riaditeľke školy, pani Nikolete Husárikovej. Neoficiálnu časť programu tvoril kultúrny program zostavený z vystúpení žiakov školy pod vedením ich učiteľov.

5.	Odporúčané závery:
1)	Vzhľadom na skutočnosť, že odovzdané zariadenie predstavuje pre školu technologickú novinku bude potrebné zabezpečiť metodické školenie pre učiteľov, aby bolo zabezpečené jeho uplatnenie v pedagogickom procese. Termín zaškolenia bude zosúladený s časovými možnosťami pedagógov na škole. 
Termín:	I. polrok 2011 	Zodpovedný:	SMS MŠVVaŠ SR v spolupráci so DZČS 
2)	DZČaS zašle návrh termínu zaškolenia po konzultácii s vedením školy.
Termín:	do 15.12.2010 	Zodpovedný:	DZČS v spolupráci s SMS MŠVVaŠ SR
6.	Prehľad prinesenej dokumentácie a miesto jej uloženia:
Z pracovnej cesty bola prinesená Zmluva o výpožičke č. 2010-17413/40801:2-061 zo dňa 29.10.2010, ktorej prílohou je preberací protokol obsahujúci špecifikáciu odovzdaného zariadenia (Príloha č. 1). Zmluva je súčasťou vyúčtovania nákladov na ZPC. Jej kópia tvorí prílohu správy zo ZPC.
7.	Osobitne vyhodnotený očakávaný prínos ZPC:
Cieľom odovzdania daru škole pri príležitosti 65. výročia jej založenia bolo prispieť k zlepšeniu vybavenosti didaktickou technikou. Multimediálne zariadenie učebne vytvára technické predpoklady dostupnosti digitalizovaných učebných materiálov v slovenskom jazyku žiakom v rámci vzdelávacieho procesu. V rámci vyučovania slovenského jazyka umožní využitie e-lerningového kurzu slovenského jazyka, ktorý je podporovaný v rámci programu Slovenčina ako cudzí jazyk.
8.	Spôsob zverejnenia výsledkov ZPC, prenos získaných informácií:
Správa je uložená na Oddelení služieb medzinárodnej spolupráce MŠVVaŠ SR, ako aj  u účastníkov ZPC. 
Súhlasím so zverejnením správy na internete www.minedu.sk 
Správu vypracovala:  Katarína Čamborová
Dátum:16.11.2010      
Správu schválili:          

Dagmar Hupková, 
generálna riaditeľka sekcie medzinárodnej spolupráce

Eugen Jurzyca 
minister školstva, vedy, výskumu a športu SR